Κατά τη γνώμη μας το ξύλινο φτυάρι πίτσας έχει 2 πλεονεκτήματα που το κάνουν ασυναγώνιστο. Το βασικό πλεονέκτημα είναι ότι η ζύμη δεν κολλάει εύκολα στο ξύλο (ειδικά αν το έχετε πασπαλίσει με λίγο αλεύρι) ενώ στο μέταλλο κολλάει σε πολύ μεγαλύτερο βαθμό. Το δεύτερο βασικό πλεονέκτημα είναι ότι είναι πολύ ελαφρύτερα σε σχέση με τα μεταλλικά και επομένως πιο εύκολα στη χρήση. Επιπλέον το ξύλο είναι φυσικό υλικό και πολύ πιο φιλικό στο περιβάλλον. Τα μεταλλικά φτυάρια είναι καλύτερα για επαγγελματική χρήση όπου οι φούρνοι είναι τεράστιοι σε βάθος και σε πλάτος, είναι προσαρμοσμένα σε κοντάρια και χρειάζεται να είναι πολύ ανθεκτικά.